《赋素馨花》
宋代·舒岳祥

小蕊清香真有韵，柔条纤圳不胜春。
承平时节移新主，离乱风尘见故人。
泪得阑干添婀娜，香残笃耨驻絪緼。
旧恩深浅君自会，莫问谁家时与亲。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。